Հայկական տաճարի զանգակատուն (Լվով)

**Հայոց տաճարի զանգակատուն** (), աշտարակ-զանգակատուն, որը պատկանում է Ուկրաինայի Լվով քաղաքի Հայկական փողոցի թիվ 7 հասցեում գտնվող հայկական Սուրբ Աստվածածնի Վերափոխման տաճարի համալիրին։

## Պատմություն
ձախից|մինի|228x228փքս|Ներքին ամրոցը Լվովում ''(19-րդ դարի նկար)''
Քանի որ Լվովը գտնվում էր կարևոր առևտրային ճանապարհների խաչմերուկում, քաղաքում աճում էր օտարերկրացիների թիվը, որոնց թվում էին նաև հայերը, որոնք համախմբվել էին Հայ Առաքելական եկեղեցու շուրջ։ Առաջին հայերը Լվովում հայտնվել են 13-րդ դարի երկրորդ կեսին, դեռևս Դանիլ թագավորի (1202-1264) օրոք։ Նրանք բնակվել են այն փողոցում, որը ձգվում էր Ներքին ամրոցից մինչև թագավորի պալատ, որն այն ժամանակ գտնվում էր այն վայրում, որտեղ հետագայում կառուցվեց Դոմինիկյան վանքը (այժմ՝ Ամենասուրբ Հաղորդության եկեղեցի)։ 1363 թվականին Լվովում ստեղծվել է հայկական թեմ, և առաջացել է տաճարի կառուցման անհրաժեշտություն։

Սուրբ Աստվածածնի Վերափոխման հայկական մայր տաճարը Լվով քաղաքում 1368-1370 թվականներին կառուցել է լվովյան շինարար, սիլեզյան գերմանացի Դորինգը հայ վաճառականների միջոցներով՝ հին հայկական եկեղեցիների օրինակով։ 1437 թվականին կառուցվել է կամարաշարը, 1630 թվականին՝ նրա միջին մասը։

## Ճարտարապետություն
Եռաստիճան, քառակուսի հատակագծով զանգակատունը 1571 թվականին կառուցել է լվովյան Վերածննդի դարաշրջանի շինարար, իտալացի Պյոտր Կրասովսկին: 1743, 1748 և 1778 թվականների մի շարք հրդեհներից հետո այն զգալիորեն վերակառուցվել է: Այն ավարտվում է 19-րդ դարի սկզբին կառուցված չորս կլոր աշտարակներով, որոնք ներկառուցված են անկյուններում և պատրաստված են ցինկապատ թիթեղից: Այդպիսի կլոր աշտարակները բնորոշ են հին հայկական ճարտարապետությանը, դրանք կարելի է տեսնել Էջմիածնի Սուրբ Հռիփսիմե եկեղեցու վերին թմբուկի վրա: Զանգակատանը տեղադրված է զանգ, որը կոչվել է Սուրբ Գևորգի անունով:

Հայկական փողոցից զանգակատան տակի դարպասի միջով կա անցում դեպի տաճարի համալիրի բակ, որտեղ կանգնած է Սուրբ Քրիստափորի սյունը, որը տեղադրվել է 1726 թվականին: Այստեղ գտնվում են նաև նախկին հայկական բանկի և «Mons pius» գրավատան շենքը և հայ արքեպիսկոպոսների պալատը, որը կառուցվել է 17-րդ դարում: Աշտարակի տակի անցումում պահպանվել է 1570 թվականի քարե մուտքը, որը տարել է դեպի հայկական դատարան: Մուտքի վերևում գրված է. 
 
ձախից|մինի|120x120փքս| Համաշխարհային ժառանգության ծրագրի զինանշան
Տաճարի և պալատի միջև ձգվում է Հայկական նրբանցք նեղ փողոցը (այժմ՝ Սերգեյ Փարաջանովի փողոց), որի մասին հիշատակվում է 1598 թվականին։ Հնում այն հասել է քաղաքային պարսպին, իսկ երբ 18-րդ դարում պարիսպը քանդվել է, այն դուրս է եկել Ստորին Հայկական փողոց (այժմ՝ Լեսյա Ուկրաինկայի փողոց)։

## ՅՈՒՆԵՍԿՕ-ի համաշխարհային ժառանգության օբյեկտ
1998 թվականի դեկտեմբերին ՅՈՒՆԵՍԿՕ-ի համաշխարհային ժառանգության կոմիտեի հերթական նիստի ժամանակ, որը տեղի է ունեցել Ճապոնիայի Կիոտո քաղաքում, Լվովի կենտրոնական պատմական մասի և Սուրբ Գևորգի տաճարի տարածքի՝ Սուրբ Գևորգի բլրի վրա գտնվող ճարտարապետական հուշարձանները, որոնց մակերեսը կազմում է 120 հեկտար, ներառվել են ՅՈՒՆԵՍԿՕ-ի համաշխարհային ժառանգության ցանկում (*World Heritage List*): Այս հուշարձանների թվին են պատկանում նաև Լվովի կենտրոնի պաշտամունքային կառույցները:

## Պատկերասրահ

Պատկեր:Львів._Вулиця_Вірменська._Прохід_дзвіниці_(2).JPG| Զանգակատան տակ գտնվող մուտք
Պատկեր:Дзвіниця_вірменського_собору_у_Львові_(01).jpg|Անցում զանգակատան տակով
Պատկեր:46-101-0176_Virmenska_7_Sobor_15.jpg|Պահպանման մասին հավաստող տախտակ
Պատկեր:Вірменська_дзвіниця.JPG|link=Файл:Вірменська_дзвіниця.JPG|Ընդհանուր տեսքը
Պատկեր:Львів._Вулиця_Вірменська._Дзвіниця.JPG|Ճակատը
Պատկեր:Дзвіниця_Вірменського_собору-1.JPG|Համայնապատկերային տեսարան քաղաքապետարանից
Պատկեր:ArmenianHolyTrinityCathedral_BellTower_Lviv.JPG|Տեսարան բակից
Պատկեր:Дзвіниця_Вірменського_собору_46323.JPG|Զանգակատունը աշնանը
Պատկեր:Armenian_church,_Lviv_06.jpg|Զանգակատան գմբեթները
Պատկեր:Дзвіниця_Вірменського_собору_Вірменська_Львів_Марія_Павлюк.jpg| Սուրբ Քրիստափորի սյուն
Պատկեր:Львів,_Вірменський_собор_—_Колона_Святого_Христофора_02.jpg| Սուրբ Քրիստափորի սյան պատվանդան
Պատկեր:Львів._Вулиця_Вірменська_7-9._Проїзд.JPG|Հայկական նրբանցք
Պատկեր:Armenian_Cathedral_of_Lviv_41.jpg|Տեղեկատվական հուշատախտակ
Պատկեր:Virmenskiy-sob_02.jpg|link=Файл:Virmenskiy-sob_02.jpg|Զանգակատունն ամռանը


## Ծանոթագրություններ

## Արտաքին հղումներ
* 

Կատեգորիա:Լվովի հայկական տաճարի համալիր
Կատեգորիա:Լվովի շենքեր և կառույցներ
Կատեգորիա:Համաշխարհային ժառանգություն Ուկրաինայում
Կատեգորիա:Հայերը Լվովում